Gneu Pompeyo Magno

Gneu Pompeyo Magno u Gneu Pompeu Magno, en latín Gnaeus u Cnaeus Pompeius Magnus, estió un politico y cheneral romano, naixito o 29 de setiembre de l'anyo 106 a. C., fillo de Cneu Pompeyo Estrabón. Morió refuchiato en Echipto, a on fue asasinato o 28 de setiembre de l'anyo 48 a. C.

Luitó contra Quinto Sertorio en Hispania en o que se conoixe como Guerras Sertorianas. Pompeyo fació liga con os bascons y a ciudat de Pompaleo (actual Pamplona) prene o suyo a partir d'a persona de Pompeyo. En l'anyo 73 aC mientres Pompeyo yera en Hispania esclató en Italia a revuelta d'Espartaco. A la fin de las Guerras Sertorianas Pompeyo fundó Lugdunum Convenarum en Comencha.  En l'anyo 71 aC Pompeyo tornó a Italia mientres Marco Licinio Craso yera esclafando a revuelta d'Espartaco.

Poco tiempo dimpués que Craso derrotás decisivament a Espartaco en a Batalla d'o río Silaro Pompeyo capturó 5.000 esclavos rebels que eslampabanMatyszak, The Enemies of Rome p.133; Plutarch, Pompey, 21:2, Crassus 11.7. y s'adchudicó o exito d'haber rematau de tot con a revuelta y esto lo enemistó de Craso.

Pompeyo intervinió en Orient Meyo y prenió Cherusalem. En ixos tiempos en Chudea i heba una guerra civil entre os fariseus, que refirmaban a Hircán II, y os saduceus, que refirmaban a Aristobolo II. Os dos partius ofreixioron diners a Pompeyo por a suya aduya, pero Pompeyo decidió refirmar a Hircán II, y un exercito conchunto de romanos y chudieus asitioron Cherusalem por tres meses y a la fin cayó. Aristobolo fue engarcholato y os suyos partidarios se refuchioron en o templo, que fue preso en l'anyo 63 aC, morindo-ie 12.000 chudieus. Pompeyo hi entró plegando dica o Sancta Sanctorum.

Estió aliato politico de Chulio César primero y enemigo dimpués. Dimpués que l'exercito de Pompeyo fuese esconfito en a Batalla de Farsalia por l'exercito de Chulio César Pompeyo se refuchió en Echipto, a on fue asasinau.

 Pompeyo en fuents aragonesas 
En o "Liber Regum" en parlan:

En o "Libro d'el Trasoro" dicen:

En "Vidas Semblantes", traducción de Vidas Semblantes de Plutarco, acomandata por Chuan Ferrández d'Heredia, s'escribe Pompeo.

En "Historia contra los paganos" lo mencionan como Egneo Pompeyo u como Pompeyo:

Tamién lo mencionan como Pompeyo en a "Cronica d'Espanya" de García de Eugui:

 Referencias 

 Vinclos externos 

Categoría:Cónsuls d'a Republica Romana
Categoría:106 aC (naixencias)
Categoría:48 aC (muertes)
Categoría:Politicos asasinaus
Categoría:Militars asasinaus